The Satanic Rites of Dracula
The Satanic Rites of Dracula () je britanski horor film snimljen 1973. godine u režiji Alana Gibsona. Nastao je u produkciji znamenitog studija Hammer Films i predstavlja osmi po redu nastavak serije o Grofu Drakuli, odnosno drugi koji je radnjom smješten u suvremeno doba, te se zbog zapletom i likovima naslanja na prethodni film Dracula A.D. 1972. U njemu Christopher Lee ponavlja naslovnu ulogu, a zaplet prikazuje kako ga je oživio satanistički kult čije sljedbenike infiltirira u najviše vrhove britanske vlade, ali i kako će mu se ponovno suprotstaviti Lorrimer Van Helsing (čiji lik tumači Peter Cushing), unuk njegovog starog neprijatelja Abrahama Van Helsinga.

The Satanic Rites je predstavljao još jedan od pokušaja Hammer Filmsa da jednu od svojih najpopularnijih serija "osvježi" korištenjem novih motiva i stilova, pa je zato izazvao pažnju neobičnom mješavinom žanrova u kojima se konvencionalni gotski horor prožima sa elementima špijunskog i science fiction filma nalik na seriju o Jamesu Bondu. Kritika mu nije bila sklona, te se smatra najslabijim od svih ostvarenja serije, dok su ga brojni njeni poklonici proglasili "neozbiljnim", odnosno svojevrsnom nenamjernom parodijom filmovima o Draculi. Filmom nije bio zadovoljan ni Christopher Lee, koji je zbog toga odbio nastupiti u sljedećem nastavku. The Satanic Rites je također predstavljao posljednji Hammerov film u kome su zajedno nastupili Lee i Cushing (koji će se ponovno zajedno nastupiti u parodijskom filmu House of the Long Shadows 1983. godine).

Uloge
 Christopher Lee ... Grof Dracula
 Peter Cushing ... Lorrimer Van Helsing
 Michael Coles ... Inspektor Murray
 William Franklyn ... Peter Torrence
 Joanna Lumley ... Jessica Van Helsing
 Richard Vernon ... Pukovnik Mathews
 Barbara Yu Ling ... Chin Yang
 Freddie Jones ... Dr. Julian Keeley
 Maurice O'Connell ... Agent Hanson
 Richard Mathews ... John Porter MP
 Patrick Barr ... Lord Carradine
 Lockwood West ... General Sir Arthur Freeborne
 Peter Adair ... Ljekar
 Valerie Van Ost ... Jane
 John Harvey ... Komesar
 Maggie Fitzgerald, Pauline Peart, Finnuala O'Shannon i Mia Martin ... Vampirske djevojke
 Marc Zuber, Paul Weston, Ian Dewar i Graham Rees ... Čuvari

Izvori

Vanjske veze
 
 

Britanski filmovi
Horor filmovi
SF-filmovi
Špijunski filmovi